Megkésett beszédfejlődés

Ha egy gyermek 18 hónapos korától kezdett el beszélni sok hibával, de a beszéd a kommunikáció eszközévé vált, megkésett beszédfejlődésről beszélünk. Jellemzője, hogy ép értelem és ép érzékszervek megléte mellett a gyermek beszédfejlődése elmarad a megfelelő beszédszinttől.

Tünetek:

    a beszédfejlődés elhúzódása
    makacs, több hangra kiterjedő pöszeség
    hibás, vagy hiányzó raghasználat
    hadarás, amelyhez dadogás társulhat
    átlagosnál rosszabb zenei képesség
    veszélyeztetettség a későbbi írás/olvasás elsajátításában

Terápia:

    a beszédkedv felkeltése, szinten tartása
    a beszéd kifejező, közlő funkciójának fejlesztése
    a szemantikai és szintaktikai szabályrendszer kiépítése és megerősítése

Nagyon fontos, hogy a szülők időben szakember segítségét vegyék igénybe. A logopédus már a kisgyermek két és fél, hároméves korában tanácsokkal látja el a szülőket, három és fél, négyéves korban pedig megkezdi a terápia előkészítő szakaszát.